חודשים ארוכים ומורטי עצבים של ציפיות וחששות הגיעו אתמול (ראשון) לסופם. רשת הטלויזיה האמריקאית אן.בי.סי וכוכבי הסדרה "חברים", חתמו על חוזה להמשך הפקת הסדרה לשתי עונות נוספות. שווי ההסכם - 200 מיליון דולר ל48- פרקים.כל אחד מששת כוכבי הסדרה יקבל 750 אלף דולר עבור השתתפות בכל פרק. היום עומד שכרם על שישית הסכום בדיוק - 150 אלף דולר `בלבד`. גורמים בתעשיית הבידור בארצות הברית טוענים כי כל אחד מכוכבי הסדרה ירוויח 40 מיליון דולר בתום השנתיים, הכוללים את שכרם והטבות נוספות.המשא ומתן בין ה"חברים" למעסיקיהם נמשך חודשים ארוכים וזכה לכיסוי תקשורתי נרחב. ביום שבת אחר הצהריים מתחה הרשת קו מתחת להצעתה הסופית. נציגי ה"חברים" ניסו למתוח את ההצעה עוד ועוד, עד שהרשת הודיעה שזו הצעתה הסופית. בחצות הליל נחתמו החוזים והחברות תימשך (לפחות) עוד שנתיים.